Stubban

Stubban er en bydel i Trondheim, rundt fire km sør for Trondheim sentrum (Midtbyen). Bydelen avgrenses av Nardo (Nardosletta) i nord, Nidarvoll og Fossegrenda i vest, Bratsbergvegen i sørvest, Utleira i sørøst og Risvollan i øst. De første husene på Stubban kom i løpet av første halvdel av 1960-årene, og bydelen består i dag nesten utelukkende av eneboliger. I området ligger barneskolen Utleira skole. Hoeggen og Sunnland skoler benyttes av ungdomstrinnet. Stubban besto opprinnelig av flere gårder i Strinda kommune. Navnet kommer fra norrønt stubbr, 'trestubbe'. Gården Stubban ble for første gang nevnt i 1559, og ble tidlig delt i flere bruk.

Referanser

Litteratur 

Lerkendal (bydel)
Strøk i Trondheim